# Olivera

L'olivera, oliu, oliver (Olea europaea) és un arbre de la família de les oleàcies originari de l'Àsia Menor que es conrea des de l'antiguitat a tota la conca mediterrània. De 5 a 12 m d'alt, de soca i tronc gruixuts, de fulles lanceolades, rígides i enteres, de flors blanques i petites, agrupades en ramells axil·lars, i de fruits en drupa el·lipsoïdal, primerament verds i finalment negres.

## Citacions

* Símbol de pau l'oliver entre 'ls arbres lo primer.
    (en llatí) Olea prima omnium arborum est.
       — Luci Juni Moderat Columel·la

## Dites populars

* Al gener, l'oli és a l'oliver.
    (var.) L'aigua de giner, posa l'oli en l'oliver.
* Cal l'oliver escatir per ferlo mes produhir.(català antic)
* El porc i n'Oliver cuinen molt bé.
* El vent de gener, porta l'oliva a l'oliver.
* Els estornells van cent vegades a un oliver i no el deixen fins que no hi deixen res.
* En lo terreno lleuger hi va mol bè l' oliver.(català antic)
* Foc d'oliver, foc de cavaller.
* L' olivaró ja plantat al instant sia regat, y en los dos estius següents tornarhi, si son ardents.(català antic)
* L'oliver, fes-li mal i et darà bé.
* L'oliver, qui el planta, no se'n veu re.
* La calçada de Sant Miquel fa arribar l'oliver al cel.
* La flor de l'oliver ha de caure al plat del garber.
* El dia de la Mare de Déu de març s'emprenyen les oliveres.
* Ni del fret ni del calor vol l'oliver lo rigor.(català antic)
* Net d' herbas deus procupar sia sempre l' olivar.(català antic)
* Olivera, amor vertadera.
* Olivera de barquera, no fa quartera i la fa corquera.
* Olivera de ton avi, i figuera de ton pare, i vinya de tu mateix.
    (var.) Oliver, de ton padrí; de ton pare, el castanyer; i el morer, de tu mateix.
* Olivera plantada pel novembre mai no menteix.
* Olivera que estàs prop de camí, ni tu faràs oli ni jo faré vi.
* Olivera vella, destral amb ella.
* Per Sant Pere, juny arrera; posa't sota l'olivera: una ençà, una enllà, ves-te'n a casa que prou n'hi ha.
* Per Santa Caterina, l'oli és a l'oliva.
* Qualsevol del oliver pot obtenir bon planter.(català antic)
* Quant es gros l' olivaró se deu fer sa plantació.(català antic)
* Quant se planta un olivar líneas rectas deus formar.(català antic)
* Qui cull l'oliva abans del gener, deixa l'oli a l'oliver.
    (var.) Qui cull l'oliva ans del gener, deixa l'oli a l'oliver, però el troba l'any qui ve.
* Si vols mal a ta muller, dóna-li llenya de figuera o de noguer, i si la vols bé, dóna-la-hi d'alzina o d'oliver.
* Tot olivar estragat ben menat s' es reparat.(català antic)

## Frases fetes

* Esser tocat de l'olivera grossal.
          Ésser molt beneit.
* Llàstima que no et duguen a rodar l'olivera!
          Es diu d'algú que el consideren molt estúpid.

## Referències

* 1 2 3 4 5 6 7 8 9 10 Fages de Romá, 1849, p. 82-97.
* 1 2 3 4 5 6 7 8 9 10 11 12 13 14 15 16 17 18 19 20 Alcover, Antoni M.; Moll, Francesc de B. «olivera». A: Diccionari català-valencià-balear. Barcelona: IEC, 2002.
* ↑ Carretero Serra, 2022, p. 189-190.
* 1 2 Parés i Puntas, 1999.
* ↑ Alcover, Antoni M.; Moll, Francesc de B. «març». A: Diccionari català-valencià-balear. Barcelona: IEC, 2002.
* ↑ Correas; Gargallo, 2003.

## Bibliografia

* Carretero Serra, Andreu. Els Noms dels ocells en el llenguatge popular català. Barcelona: Cossetània, 2022 (El Tinter (Cossetània) ; 174). ISBN 9788413562308.
* Correas Martínez, Miguel; Gargallo Gil, José Enrique. Calendario romance de refranes. Barcelona: Edicions de la Universitat de Barcelona, 2003. ISBN 8483383942.
* Fages de Romá, Narcís. Cartilla rural en aforismes catalans, basada en las reglas donadas per los mes classichs agrónomos antichs y moderns, nacionals y estrangers, y en las observacions y prácticas dels millors cultivadors. Figueres: Imp. y Llibrería de Gregori Matas de Bodalles, 1849.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.